Дзякуючы падтрымцы вармскага біскупа Станіслава Гозія трапіў на двор канцлера ВКЛ Мікалая Радзівіла Чорнага, які даручаў Язерскаму дыпламатычныя місіі. У 1559 і 1560 меў перагаворы з вюртэмбергскім герцагам у справе выдання замуж адной з сёстраў вялікага князя літоўскага і караля польскага Жыгімонта Аўгуста за якога-небудзь князя Свяшчэннай Рымскай імперыі. Па даручэнні Чорнага ездзіў у Рыгу. У 1573 Язерскі суправаджаў Сіротку ў складзе пасольства ў Францыю, якое запрашала Генрыка Валезы на панаванне ў Рэч Паспалітую (у складзе пасольства названы Ян Язерскі, магчына, гэта памылка).